b'\n_START_ARTICLE_\nInvictus Games\n_START_SECTION_\nLansering\n_START_PARAGRAPH_\nInvictus Games ble lansert 6. mars 2014 av prins Harry p\xc3\xa5 Londons Copper Box, som ble brukt som arena under OL i 2012. Han hadde sett et britisk lag konkurrere\xc2\xa0i det amerikanske Warrior Games i\xc2\xa0Colorado i 2013, og \xc3\xb8nsket \xc3\xa5 bringe konseptet for et lignende internasjonalt idrettsarrangement til Storbritannia.\xc2\xa0Med st\xc3\xb8tte fra\xc2\xa0Londons borgermester\xc2\xa0Boris Johnson, Londons organisasjonskomit\xc3\xa9 for OL og PL og\xc2\xa0forsvarsministeriet\xc2\xa0ble arrangementet planlagt og etablert over en periode p\xc3\xa5 ti m\xc3\xa5neder.\xc2\xa0Finansiering p\xc3\xa5 \xc3\xa9n million pund ble sikret fra Royal Foundation, en ideell stiftelse etablert av prins Harry sammen med\xc2\xa0hertugen\xc2\xa0og\xc2\xa0hertuginnen av Cambridge, og en tilsvarende sum fra staten, kunngjort av finansminister\xc2\xa0George Osborne, basert p\xc3\xa5 inntekter fra b\xc3\xb8ter utstedt til banksektoren etter Libor-skandalen. Invictus Games ble ogs\xc3\xa5 sponset av Jaguar Land Rover.\xc2\xa0'